Čo potrebujem k pripojeniu plynu do domu?
pre pripojenie je potrebné podať Žiadosť o pripojenie na stránke spp - distribucia.sk vrátane povinných príloh.
ak ste vlastníkom nehnuteľnosti:
kópiu listu vlastníctva, alebo kópiu iného dokladu, ktorým preukážete vzťah k nehnuteľnosti (napr. kúpna zmluva, darovacia zmluva, nájomná zmluva, návrh na vklad do katastra nehnuteľností s prezenčnou pečiatkou príslušnej správy katastra a pod.)
kópiu katastrálnej mapy
ak nie ste vlastníkom nehnuteľnosti:
Žiadosť podávate vo svojom mene - budete potrebovať súhlas vlastníka, podielového spoluvlastníka alebo správcu nehnuteľnosti.
Žiadosť podávate vo vlastníkovom mene - budete potrebovať splnomocnenie vlastníka.
v prípade, ak je na pozemku vybudovaná plynová prípojka a nikdy na odbernom mieste nebolo meradlo, je potrebné podať Žiadosť o pripojenie do distribučnej siete.